สัปดารห์นี้มีประเด็น
เปิดเช้าวันจันทร์ 1 ส.ค. เวลา 10.00 น. บริษัทข้อมูลเครดิตแห่งชาติจะมาไขข้อข้องใจกับเรื่อง
20 ส.ค. 2554

เปิดเช้าวันจันทร์ 1 ส.ค. เวลา 10.00 น. บริษัทข้อมูลเครดิตแห่งชาติจะมาไขข้อข้องใจกับเรื่อง 
โดย..ชัตน์วรี
“เครดิตบูโรแจงค้างค่ามือถือไม่ติดแบล็กลิสต์ออนไลน์” เนื่องจากปัจจุบันมีการร้องเรียนว่า บริษัทติดตามหนี้ที่ได้รับการมอบหมายจากผู้ให้บริการโทรศัพท์เคลื่อนที่ มีการออกเอกสารการติดตามทวงถามหนี้ค้างชำระค่าโทรศัพท์เคลื่อนที่ โดยใช้ข้อความระบุว่า หากไม่มีการชำระจะถูกส่งรายชื่อเข้าแบล็กลิสต์ออนไลน์ เพื่อระงับสินเชื่อภาครัฐและเอกชน งานนี้ผู้บริหารบริษัท ข้อมูลเครดิตแห่งชาติ จะร่วมกับผู้บริหารของบริษัท แอดวานซ์ อินโฟร์ เซอร์วิส และบริษัท โปรเฟสชั่นแนล คอลแลคชั่น แอนด์ ลอว์เซอร์วิส แถลงข่าวในเรื่องนี้ ที่ห้องประชุม Sky Lounge ชั้น 20 อาคารอินทัช 
18.00 น. ของวันเดียวกัน ธนาคารไทยพาณิชย์ทำเก๋ เปิดตัวแคมเปญ “กินข้าวกันมั้ย” กับไทยพาณิชย์ ในธีม “Dining with the stars” กลยุทธ์มัดใจลูกค้า เปิดให้ลูกค้ารับประทานข้าวกับดารา โดยมี กรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ ให้การต้อนรับ ณ คริสตัล ดีไซน์ เซ็นเตอร์ แกรนด์ บอลรูม ชั้น 2 อาคาร E
หลังจากธนาคารพาณิชย์แถลงผลงานก็ถึงคิวธนาคารเพื่อการส่งออกและนำเข้าแห่งประเทศไทย (ธสน.) จะมาโชว์ผลการดำเนินงานครึ่งแรกปี 2554 และแผนงานในครึ่งปีหลัง แนวโน้มสดใสตามยอดการส่งออก โดย คนิสร์ สุคนธมาน กรรมการผู้จัดการ ธสน. พร้อมให้ข้อมูลวันที่ 4 ส.ค. ที่สำนักงานใหญ่ 
วันศุกร์ที่ 5 ส.ค. สมาคมประกันวินาศภัยและสำนักงานพัฒนาเทคโนโลยีอวกาศและภูมิสารสนเทศ ร่วมในพิธีลงนามบันทึกความเข้าใจโครงการศึกษาและจัดทำแผนที่ประเมินความเสี่ยงจากภัยน้ำท่วม ซึ่งจะเป็นปัจจัยสำคัญในการคิดคำนวณอัตราเบี้ยประกันภัย ที่ห้องประชุม ชั้น 2 สมาคมประกันวินาศภัย ซอยร่วมฤดี 
นอกจากนี้ ยังคงต้องจับตากระแสเงินทุนไหลเข้าอย่างต่อเนื่อง และทิศทางค่าเงินบาท รวมทั้งราคาทองคำในตลาดโลก รวมทั้งต้องติดตามการประกาศตัวเลขอัตราเงินเฟ้อเดือน มิ.ย.ของไทยในต้นสัปดาห์หน้าด้วย